Camara de

Comptos

De Navarra

Nafarroako

Kontuen

Ganbera

Barañaingo Udala, 2014

2015eko azaroa

Aurkibidea

*ORRIALDEA*

[I. Sarrera 3](#_Toc444242935)

[II. Helburua 5](#_Toc444242936)

[III. Norainokoa 6](#_Toc444242937)

[IV. Iritzia 7](#_Toc444242938)

[IV.1 2014ko kontu orokorrari buruzko finantza-iritzia 7](#_Toc444242939)

[IV.2. Legezkotasunaren betetzeari buruzko iritzia 8](#_Toc444242940)

[IV.3. Udalaren 2014ko abenduaren 31ko egoera ekonomiko-finantzarioa 8](#_Toc444242941)

[IV.4 Aurrekontu-egonkortasuneko eta finantza-iraunkortasunaren helburuak betetzea 12](#_Toc444242942)

[IV.5. Aurreko txostenetan Kontuen Ganberak emandako gomendioen betetze-maila. 13](#_Toc444242943)

[V. Udalaren 2014ko kontu orokorraren laburpena 14](#_Toc444242944)

[V.1. 2014ko ekitaldiko aurrekontu bateratuaren likidazioaren egoera-orria 14](#_Toc444242945)

[V.2. 2014 ekitaldiko aurrekontu bateratuaren emaitza 15](#_Toc444242946)

[V.3. Diruzaintza-gerakinaren egoera-orria 2014ko abenduaren 31n 15](#_Toc444242947)

[V.4. 2014ko abenduaren 31ko egoera-balantze bateratua 16](#_Toc444242948)

[V.5. Galeren eta irabazien kontu bateratua 2014ko abenduaren 31n 17](#_Toc444242949)

[VI. Udalari eta haren menpeko enteei buruzko iruzkinak, ondorioak eta gomendioak 18](#_Toc444242950)

[VI.1. Alderdi orokorrak 18](#_Toc444242951)

[VI.2. Langileak 19](#_Toc444242952)

[VI.3. Ondasun arruntetako eta zerbitzuetako gastuak 20](#_Toc444242953)

[VI.4. Transferentzien ondoriozko gastuak 21](#_Toc444242954)

[VI.5. Inbertsioak 22](#_Toc444242955)

[VI.6. Aurrekontuko diru-sarrerak 23](#_Toc444242956)

[VI.7. Hirigintza 25](#_Toc444242957)

[VI.8. Barañaingo Auditorioaren Fundazioa. 26](#_Toc444242958)

I. Sarrera

Kontuen Ganberak, Bere jarduera-programari jarraituz, Barañaingo Udalaren 2014ko ekitaldiko kontu orokorraren arauzkotasunari buruzko fiskalizazioa egin du.

Barañaingo udalerriak 1,4 km2-ko azalera dauka, eta 20.458 biztanle dauzka 2014ko urtarrilaren 1ean.

Udalaren eta haren mendeko erakundeen osaera honako irudi honetan ikusten da:

Barañain Auditorioa Fundazioa

BARAÑAINGO UDALA

ADMINISTRAZIOAREN  
SEKTORE PUBLIKOA

ERAKUNDE  
AUTONOMOAK

FUNDAZIOEN  
SEKTORE PUBLIKOA

Musika eskola

“Luis Morondo”

Udal zerbitzua

"Lagunak"

2014ko ekitaldia ixtean, erakunde horien funtsezko datu ekonomikoak honako hauek ziren:

* Administrazio publikoaren arloa, Barañaingo Udalak berak eta haren erakunde autonomoek, “Lagunak" Udal Zerbitzuak eta “Luis Morondo" Musika Eskolak osatua; hauek dira erakunde hauen daturik garrantzitsuenak (eurotan):

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak | Langileak, 2014-12-31n |
| Udala | 12.818.025 | 16.109.113 | 120 |
| “Lagunak” Udal Zerbitzua | 1.809.856 | 1.840.957 | 15 |
| "Luis Morondo" Musika Eskola | 872.027 | 878.327 | 19 |
| Bateratzearen doitzeak | (376.000) | (376.000) | - |
| Guztira | 15.123.908 | 18.452.397 | 154 |

Udalak bere erakunde autonomoentzat 2014an egin dituen ekarpena hau izan da:

|  |  |
| --- | --- |
| Entitatea | Ekarpena |
| “Lagunak” Udal Zerbitzua | 20.000 |
| "Luis Morondo" Musika Eskola | 356.000 |
| Guztira | 376.000 |

* Fundazioen sektore publikoa. Udalak, 2003ko urtarrilean, Barañain Auditorioa Fundazioa eratu eta bere babespean ezarri zuen; fundazio honen xedea da Barañaingo Arte Eszenikoen Zentroa kudeatzea eta administratzea. Fundazioaren balantzea eta emaitzen kontua I. eranskinean daude jasota. 2014ko abenduaren 31n, fundazio honek 6 langile zituen bere plantillan.
* Udala Iruñerriko Mankomunitatean sartuta dago, eta haren bidez ematen ditu uraren ziklo integralaren zerbitzuak, hiri-hondakin solidoen kudeaketa- eta tratamendu-zerbitzuak, eskualdeko hiri-garraiokoak eta ibai-parkearen kudeaketakoak. Taula honetan erakusten da zerbitzu horiek guztiek Udalari 2014ko ekitaldian ekarri dioten gastua:

|  |  |
| --- | --- |
| Zerbitzuak | Udalarentzako gastuak 2014an |
| Eskualdeko hiri-garraioa | 369.911 |
| Ibai parkea | 57.783 |

Laburbilduta, ematen dituen zerbitzu publiko nagusiak eta haiek emateko modua ondoko taula honetan ageri dira:

|  |  |  |  |  |
| --- | --- | --- | --- | --- |
| Zerbitzua | Udala | Erakunde autonomoak | Mankomunitatea | Zerbitzu kontratuak |
| Zerbitzu administratibo orokorrak | x |  |  |  |
| Musika eskola |  | x |  |  |
| Hirigintza | x |  |  |  |
| Uraren ziklo integrala |  |  | x |  |
| Hiri hondakinak |  |  | x |  |
| Hiri-garraioa |  |  | x |  |
| Bideak garbitzea |  |  |  | x |
| Parkeak eta lorategiak | x |  |  |  |
| Udal kiroldegia | x |  |  | x |
| Atletismo-pistak | x |  |  | x |
| Retegui frontoia |  | x |  |  |
| Kirol jardueren kudeaketa | x | x |  | x |
| Liburutegia | x |  |  |  |
| Ludoteka | x |  |  | x |
| Etxeko arreta | x |  |  | x |
| Gizarte enplegu babestua | x |  |  |  |
| Kultur etxea | x |  |  |  |
| Hezkuntza | x |  |  |  |
| Euskara | x |  |  |  |
| Berdintasuna | x |  |  | x |
| Gazteria | x |  |  | x |
| Herritarrentzako Arreta Bulegoa | x |  |  |  |
| Errolda | x |  |  |  |
| Herritarren parte-hartzea | x |  |  |  |
| Lan-mundura sartzeko Bulegoa | x |  |  | x |
| Immigrazio Zerbitzua | x |  |  | x |
| Telezentroa | x |  |  |  |
| Mentor Aretoa | x |  |  |  |
| Diru-bilketa | x |  |  |  |
| Diru-bilketa exekutiboa | x |  |  | x |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

2014ko ekitaldiko proiektuari 2013ko abenduaren 27ko osoko bilkuran eman zitzaion hasierako onespena; behin betiko onespena, berriz, 2014ko otsailaren 10ean eman zitzaion. 2014ko kontuei dagokienez, Udalaren Osoko Bilkurak 2015eko apirilaren 28an onetsi zituen.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, kontu orokorraren laburpena ageri da, bere egoera-orri finantzario nagusiekin. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorioztapen eta aholkuak biltzen dira, arloz arlokoak.

Gainera, bi eranskin daude: bata, Barañain Auditorioa Fundazioaren kontuekin −kontu horiek, formalki, Udalaren kontu orokorraren atal bat ez badira ere, eranskin gisa sartzen dira txosten honetan− eta bestea Udalak 2014ko ekitaldiko kontuei buruz egindako oroitidazkia jasotzen duena.

Barañaingo Udaleko eta haren menpeko erakunde autonomoetako langileei eskerrak ematen dizkiegu lan hau egiteko eman diguten laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Barañaingo Udalaren 2014ko ekitaldiko Kontu Orokorraren arauzkotasunaren fiskalizazioa egin dugu.

Txostenaren helburua da honako puntu hauei buruzko gure iritzia agertzea:

* Ea Barañaingo Udalaren 2014ko ekitaldiko kontu orokorrak irudi zehatza erakusten duen alderdi esanguratsu guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.
* Zenbateraino bete den Udalak 2014an izandako jarduerari aplikatzekoa zaion legedia.
* Udalaren finantza-egoera 2014ko abenduaren 31n.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Udalak eta haren menpeko entitateek ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetu edo/eta osatze aldera.

III. Norainokoa

Barañaingo Udalaren 2014ko ekitaldiko kontu orokorrak hauek ditu osagai nagusiak:

* Toki entitatearen beraren kontua eta haren erakunde autonomoenak: Aurrekontuaren likidazioari buruzko egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Kontu orokorraren eranskinak: egoera-orri bateratuak (Udala eta erakunde autonomoak), zorraren egoera eta kontu-hartzailetzaren txostena.

Indarrean dagoen legediari jarraituz, Barañain Auditorioa Fundazioaren kontuak, zeinak kanpoko enpresa batek auditatu baititu, txosten honen eranskin gisa jarri ditugu, Udalaren kontu orokorrean sartzen ez badira ere.

Erakunde autonomoen kudeaketa administratiboa eta kontabilitateari eta aurrekontuari dagokiona modu deszentralizatuan egiten da.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazio- edo auditoria-printzipio nagusiak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu ditugu; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari eta bere erakunde autonomoei dagokienez, aurrekontuen eta finantzen egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; ebaluatu dira, halaber, antolaketa, kontabilitate eta barne-kontroleko alderdi nagusiak.

IV. Iritzia

Barañaingo Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak egiteko eta aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako **iritzia** eratortzen da.

IV.1 2014ko kontu orokorrari buruzko finantza-iritzia

Iritziaren oinarria, salbuespenekin

Udalaren eta haren erakunde autonomoen ondasunen inbentarioa 1992koa da, eta eguneratu gabe dago oraindik; horregatik, ezinezkoa izan da egoera-balantze bateratuko “ibilgetuaren” kontabilitate-saldoaren arrazoizkotasuna egiaztatzea; saldo hori, 2014ko abenduaren 31n, 35,94, milioi eurokoa zen. 2014an kontusail hori 34,24 milioi eurokoa izan zen.

Iritzia

Gure iritzian, "Iritziaren oinarria, salbuespenekin" lerrokadan azaldutako egitateen eraginengatik ez bada, erantsitako kontu orokorrek irudi zehatza erakusten dute alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2014ko abenduaren 31ko finantza-egoerari dagokienez, bai eta data horretan amaitutako urteko ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

IV.2. Legezkotasunaren betetzeari buruzko iritzia

Gure iritziz, Udalaren 2014ko ekitaldiari buruzko finantzen egoera-orrietan islatutako jarduketak, finantza-eragiketak eta informazioa bat datoz, alderdi adierazgarri guztietan, aplikatzekoak diren arauekin.

IV.3. Udalaren 2014ko abenduaren 31ko egoera ekonomiko-finantzarioa

Udalaren 2014ko ekitaldiko hasierako aurrekontu bateratua 2013ko abenduaren 27an onetsi zen hasiera batez, eta 2014ko otsailaren 10ean onetsi zen behin betiko. Aurrekontu horrek 15,3 milioi euroko gastu eta diru-sarrerak dauzka; zenbateko horiek ehuneko 8 handitu dira aurrekontu-aldaketen bitartez. Horrenbestez, behin betiko aurreikuspenak 16,6 milioi eurokoak dira.

Aldaketak honako hauei dagozkie; kreditu bereziak, kreditu-transferentziak, kreditu-gehigarriak, kreditu-gehikuntzak eta kreditu-sorkuntzak, eta nagusiki inbertsio errealetako gastuen kontusail batzuk handitzeko egin dira.

Aitortutako betebeharrak 15,1 milioi eurokoak izan dira eta ehuneko 90,99ko betetze-maila izan dute. Betetze-mailarik handiena izan duten kapituluak finantza-pasiboarena (ehuneko 100), langile-gastuena (ehuneko 93,99), transferentzia arruntena (ehuneko 93,43) eta ondasun arrunten eta zerbitzuena (ehuneko 91,23) izan dira; aitzitik, inbertsio errealetan, kapital-transferentzietan eta finantza-gastuetan betetzea batez bestekoa baino apalagoa izan da (ehuneko 79,72; 34,29 eta 21,09, hurrenez hurren).

Aitortutako eskubideek 18,4 milioi euro hartzen dute guztira, eta betetze-maila ehuneko 111,01,2koa da. Zuzeneko zergak, tasak eta transferentzia arruntak ia erabat exekutatu dira; zeharkako zergek eta ondare bidezko diru-sarrerek batez bestekoa baino exekuzio handiagoa dute (ehuneko 294,73 eta 296,18, hurrenez hurren).

Gastuen izaerari begiratuz gero, gastu arruntek eta inbertsioek gastu guztien ehuneko 87 eta ehuneko 11 osatzen dute, hurrenez hurren. Diru-sarrerei dagokienez, diru-sarrera arruntak diru-sarrera guztien ehuneko 100 dira; diru-sarrera horien ehuneko 37 jasotako transferentzietatik datoz.

Taula honetan adierazten da zertarako erabili eta nola finantzatu diren gastuko 100 eurotik bakoitza:

|  |  |  |  |
| --- | --- | --- | --- |
| Gastuaren izaera | Zenbatekoa | Finantzabidea | Zenbatekoa |
| Langileak | 47 | Tributu bidezko diru-sarrerak | 40 |
| Bestelako gastu arruntak | 40 | Transferentziak | 37 |
| Inbertsioak | 11 | Ondarezko diru-sarrerak /Inbertsio errealen besterentzea | 23 |
| Finantza-zama | 2 |  |  |
| Guztira | 100 |  | 100 |

Hona Udalaren 2014ko ekitaldirako aurrekontu bateratuaren betetzeari eta betetze horren 2013ko ekitaldikoarekiko alderaketari buruzko adierazleak (eurotan):

|  |  |  |  |
| --- | --- | --- | --- |
| Adierazleak | 2014 | 2013 | Aldea (%) |
| Aitortutako betebeharrak, guztira | 15.123.908 | 13.927.005 | 9 |
| Aitortutako eskubideak, guztira | 18.452.397 | 14.098.219 | 31 |
| Gastuen betetzea (%) | 90,99 | 89,22 |  |
| Diru-sarreren betetzea (%) | 111,01 | 89,44 |  |
| Ordainketak (%) | 90,06 | 89,68 |  |
| Kobratutakoa (%) | 97,16 | 96,47 |  |
| Gastu arruntak (1. kapitulutik 4.era) | 13.128.492 | 13.193.422 | 0 |
| Funtzionamendu-gastuak (1., 2. eta 4. kapituluak) | 13.118.982 | 13.160.051 | 0 |
| Inbertsioen gastuak (6. eta 7. kapituluak) | 1.712.666 | 450.833 | 280 |
| Finantza-eragiketengatiko gastuak (8. eta 9. kapituluak) | 282.750 | 282.750 | 0 |
| Diru-sarrera arruntak (1. kapitulutik 5.era) | 18.441.622 | 14.105.843 | 31 |
| Tributu bidezko diru-sarrerak (1. kapitulutik 3.era) | 7.492.944 | 7.140.195 | 5 |
| Kapital bidezko diru-sarrerak (6. eta 7. kapituluak) | 10.775 | -7.623 | 241 |
| Diru-laguntzen menpekotasunak (%) | 36,83 | 48,71 |  |
| Zerga bidezko diru-sarrerak / gastu arruntak (%) | 57,07 | 54,12 |  |
| Aurrekontuko saldo ez-finantzarioa | 3.611.239 | 453.965 | 695 |
| Aurrekontu-emaitza doitua | 3.460.036 | 171.215 | 1921 |
| Aurrezki gordina | 5.322.641 | 945.791 | 463 |
| Finantza-zama (3. kapitulutik 9. kapitulura) | 292.261 | 316.120 | -8 |
| Aurrezki garbia | 5.030.380 | 629.671 | 699 |
| Zorpetze maila (%) | 1,58 | 2,24 |  |
| Zorpetze muga (%) | 28,86 | 6,7 |  |
| Zorpetze-ahalmena (%) | 27,28 | 4,46 |  |
| Gastu orokorretarako diruzaintza-gerakina | 4.615.863 | 1.398.591 | 230 |
| Udalaren zor bizia | 1.642.000 | 2.043.693 | -20 |
| Zor bizia biztanleko | 80 | 97 | -17 |
| Diru-sarrera arrunten gaineko zor bizia (%) | % 8,90 | % 14,49 |  |
| Aurrezki gordinaren gaineko zor bizia | 0,31 | 2,16 |  |

2014an, Udalak aurreko ekitaldian baino ehuneko 9 gehiago gastatu du; gastu handiago horren arrazoia da, funtsean, inbertsio errealetan egindako gastuak ehuneko 280 egin duela gora. Bestalde, diru-sarrerak aurreko ekitaldikoak baino ehuneko 31 handiagoak izan dira. Handitze hori diru-sarreren kapitulu guztietan gertatu dira, salbu eta transferentzia arrunten kasuan.

Izaera arrunteko gastuek –ehuneko 6,1– aurreko urtekoen antzeko mailari eusten diote. Aitzitik, diru-sarrera arruntek ehuneko 31 egin dute gora, funtsean ondare bidezko diru-sarreren kapituluak gora egin duelako (2013ko ekitaldian 66.323 eurokoa izatetik 2014ko ekitaldian 4.148.616 eurokoa izatera pasa da). Igoera horren arrazoia da demanio-emakida administratiboa eman dela 40 urtez merkataritza-erabilerako lurzati batek erabilera pribatiboa izan dezan. VI.6 atalean garatzen da hori. Aurrekontuko diru-sarrerak.

Aurrekontu-saldo ez-finantzarioa (diru-sarrerak ken gastu ez-finantzarioak) 3,6 milioi positiboa da, eta ehuneko 695 egin du gora 2013koarekin alderatuta.

Aurrekontu-emaitza doitua 3,5 milioi eurokoa da; aurreko urteko emaitza, berriz, 0,2 milioi eurokoa izan zen. Horretarako arrazoi nagusia ondare bidezko diru-sarrerak dira, zeinetan 1,4 milioikoak izateko aurreikuspenak zeuden baina azkenean 4,2 milioiko eskubide aitortuak egon diren, aurrekontuan jasotakoa baino 2,8 milioi gehiago; horrek % 296ko betetze-maila egiten du.

Bai aurrezki gordinak, bai aurrezki garbiak ehuneko 463 eta ehuneko 699 egin dute gora, hurrenez hurren.

Udalaren zorpetze-maila ehuneko 1,58koa da, eta ehuneko 28,86ko muga du; horregatik, hain zuzen, Udalak badu zorpetze berri baterako gaitasun ekonomikorik.

Gastu orokorretarako diruzaintza-gerakina edo hurrengo ekitaldian gastuak finantzatzeko ahalmena neurtzen duen adierazlea positiboa izan zen: 4,6 milioi euro (2013an izan zena baino ehuneko 230 gehiago).

Epe luzeko zor bizia 1,6 milioira iristen da, eta 2013an 2,0 milioi eurokoa zen; hau da, ehuneko 20 jaitsi da; zor hori –biztanle bakoitzeko 80 euroko zorra da– entitatearen diru-sarrera arrunten ehuneko 8,90 da, gaur egun zorpetze berriak egiteko ehuneko 110eko legezko mugaren azpitik, alegia. 2014an lortutako aurrezki gordinaz baliatuz, 0,31 urte beharko lirateke Udalak gaur egun duen zorrari aurre egiteko.

Zorpetze-maila gutxitu egin da 2013ko ekitaldian zenarekin alderatuta, zor biziaren bolumena arrazoizko mailan dago; izan ere, oraindik ere badu zorpetzeko tarte edo ahalmen ekonomikoa.

Barañaingo Udaleko aurrekontu bateratuaren bilakaera eta likidazioa

Diru-sarrerak (aitortutako eskubide garbiak)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Deskribapena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1. Zuzeneko zergak | 3.249.519 | 3.301.911 | 3.225.247 | 3.346.224 | 3.539.260 | 3.492.873 | 3.577.126 | 3.663.974 | 3.843.671 |
| 2. Zeharkako zergak | 232.696 | 305.968 | 76.303 | 142.136 | 198.578 | 130.577 | 141.971 | 80.203 | 235.787 |
| 3. Tasak, prezio publikoak eta beste diru-sarrera batzuk | 3.082.334 | 3.387.153 | 3.373.876 | 3.429.389 | 3.453.341 | 3.481.445 | 3.513.450 | 3.396.016 | 3.413.486 |
| 4. Transferentzia arruntak | 7.633.787 | 7.151.757 | 7.725.094 | 7.759.409 | 7.538.824 | 7.216.466 | 7.267.687 | 6.874.959 | 6.785.403 |
| 5. Ondare diru-sarrerak eta herri-lurren aprob. | 82.140 | 60.326 | 51.689 | 29.627 | 36.899 | 33.032 | 56.450 | 90.688 | 4.163.275 |
| 6. Inbertsio errealen besterentzeak | 1.529.629 | 24.897 | 498.547 | 327.888 | 0 | 0 | 62.900 | 0 | 0 |
| 7. Kapital-transferentziak | 469.234 | 1.132.511 | 852.393 | 3.961.185 | 3.311.890 | 8.115 | 155.342 | -7.623 | 10.775 |
| 9. Finantza-pasiboak | 0 | 0 | 1.533.000 | 0 | 0 | 0 | 0 | 0 | 0 |
| Guztira | 16.279.339 | 15.364.524 | 17.336.149 | 18.995.858 | 18.078.792 | 14.372.507 | 14.774.926 | 14.098.217 | 18.452.397 |

Gastuak (aitortutako betebehar garbiak)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Deskribapena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1. Langile-gastuak | 6.909.283 | 7.283.305 | 7.756.301 | 8.224.268 | 7.784.803 | 7.451.115 | 6.950.946 | 7.105.216 | 7.128.293 |
| 2. Ondasun arruntak eta zerbitzuak | 4.735.213 | 5.092.368 | 5.372.384 | 5.174.092 | 5.197.843 | 5.293.515 | 5.307.327 | 5.172.049 | 5.045.132 |
| 3. Finantza-gastuak | 62.118 | 72.209 | 129.135 | 92.757 | 32.883 | 31.190 | 27.914 | 33.370 | 9.511 |
| 4. Transferentzia arruntak | 988.986 | 1.163.303 | 1.178.424 | 937.105 | 829.681 | 774.619 | 847.694 | 882.786 | 945.557 |
| 6. Inbertsio errealak | 1.556.566 | 2.153.746 | 2.472.686 | 4.501.482 | 2.880.496 | 227.700 | 287.818 | 438.990 | 1.700.666 |
| 7. Kapital-transferentziak | 308.000 | 179.613 | 125.420 | 18.063 | 0 | 0 | 0 | 11.842 | 12.000 |
| 8. Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 180.550 | 180.550 | 180.550 | 282.750 | 282.750 | 282.750 | 282.750 | 282.750 | 282.750 |
| Guztira | 14.740.715 | 16.125.095 | 17.214.900 | 19.230.518 | 17.008.456 | 14.060.889 | 13.704.449 | 13.927.003 | 15.123.909 |

Taulako datuetatik ondorioztatzen denez, 2009ra arte gastuek eta diru-sarrerek gora egin zuten, eta gero 2011ra arte behera egin dute; ute horretatik aurrera, berriz, eutsi egin zaie. 2014an igoera bat antzeman da, batez ere diru-sarreretan, merkataritza-zentro bat ezartzearekin lotutako eragiketa bereziaren ondorioz.

2009tik gastu arruntaren jaitsiera bat gertatu da, bai eta inbertsioen gutxitze bat ere; azken horiek 2014an berriz hazi dira, lortutako diru-sarrera berezien ondorioz.

Zor bizia 2008an 3,3 milioikoa izatetik 2014an 1,6 milioikoa izatera pasa da.

Udalaren jardueraren bilakaera honako adierazle hauen alderaketatik ondorioztatzen da (ikus oroitidazkia) 2011tik 2014ra:

|  |  |  |
| --- | --- | --- |
|  | 2011 | 2014 |
| Zorpetze-ahalmena | % 3,63 | % 27,28 |
| Inbertsio indizea | % 1,62 | % 11,32 |
| Gastu arrunta biztanleko | 629 € | 642 € |
| Tributu diru-sarrerak/biztanleko | 330 € | 366 € |
| Gastu orokorretarako diruzaintza-gerakina | 628.748 | 4.615.863 |

Ikus daitekeen bezala, lurzatiaren emakidarekin lotutako eragiketak nabarmen aldatu du Udalaren egoera ekonomikoa.

IV.4 Aurrekontu-egonkortasuneko eta finantza-iraunkortasunaren helburuak betetzea

Aurrekontu-egonkortasunaren printzipioa noraino bete den kalkulatu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Zenbatekoa |
| Aurrekontuko saldo ez finantzarioa | 3.611.239 |
| Zergengatiko doikuntzak | -114.751 |
| Finantzatzeko ahalmena | 3.496.488 |

Ikusi da Barañaingo Udalak bete egiten dituela bai finantza-egonkortasunaren baldintzak, bai gastuaren araua ere, zeren eta egoztekoa den gastua txikiagoa baita ezarritako muga baino (2013an, ehuneko 1,5 egin zuen gora).

Halaber, Udalak finantza-iraunkortasunaren printzipioa betetzen du, zeren eta zorra ezarritako mugatik –diru-sarrera arrunten ehuneko 110– beherakoa baita.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

Fiskalizazioari buruzko iritzian eragin nahi gabe ere, Kontuen Ganbera honek nabarmendu nahi ditu krisi ekonomikoko egungo egoeraren arriskuen ondorioz dagoen egoera, ziurgabetasun horrek Udalaren kontu publikoen gainean dituen eragin finantzarioak eta aurrekontu-egonkortasunari buruzko arauetatik heldu diren aurrekontu-betebeharrak.

Testuinguru honetan, aurrekontuen plangintzan eta betetzean zorrotz jokatzeak eta funts publikoen erabileran gardentasuna izateak herritarren funtsezko beharrekin bat datorren kudeaketa publiko baten oinarrizko baldintza izan behar dute.

IV.5. Aurreko txostenetan Kontuen Ganberak emandako gomendioen betetze-maila.

Ganbera honek 2013ko ekitaldiari buruz egin zuen txostenari erreparatuta −2014ko urrian argitaratu zen−, ikusten da ahalegina egin dela gastuei eusteko, salbu eta inbertsio errealetan egindakoei. Halere, honako gomendio garrantzitsu hauek oraindik ere ezartzeko daude:

* *Betebeharrak edo eskubideak eragiten dituen erakunde autonomoen egintza orok egon behar du barne-kontrol ekonomikoaren eta legezkoaren mende.*
* *Udal-inbentarioa onartzea, eta dokumentazioaren artxiboa kontrolatzeko eta inbentarioko alten eta bajen jarraipena egiteko sistema bat ezartzea, hura etengabe gaurkotzeko eta kontabilitateko ibilgetuarekin duen lotura bermatu eta bideratzeko aukera emanen duena.*
* *Fundazioaren urteko kontuak Udalaren kontu orokorrari eranstea, eranskin gisa gutxienez.*
* *Plantillan dauden lanpostuen eta egiaz betetzen diren lanpostuen arteko erlazioa aztertzea, plantilla organikoa egiazko premietara egokitzen den egiaztatzeko.*
* *Balorazio-ponentzia Nafarroako Lurralde Aberastasunaren Erregistroari eta Katastroei buruzko azaroaren 1eko 12/2006 Foru Legearen aurreikuspenen arabera berrikustea.*
* *Hirigintza-planeamendua Lurraldearen Antolamendu eta Hirigintzari buruzko Foru Legearen espezifikazioetara egokitzea.*

V. Udalaren 2014ko kontu orokorraren laburpena

Ondoren 2014ko ekitaldiko egoera-orri bateratu garrantzitsuenak jasotzen dira (Udala eta erakunde autonomoak)

V.1. 2014ko ekitaldiko aurrekontu bateratuaren likidazioaren egoera-orria

Diru-sarrerak kapitulu ekonomikoen arabera

(eurotan)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Kobrantzak | Kobratzeko dagoena | Betetakoa (%) | Aitorturikoaren gain. % |
| 1. Zuzeneko zergak | 3.715.000 | 0,00 | 3.715.000 | 3.843.671 | 3.659.217 | 184.454 | 103 | 21 |
| 2. Zeharkako zergak | 80.000 | 0,00 | 80.000 | 235.787 | 220.849 | 14.938 | 295 | 1 |
| 3. Tasak eta bestelako dirusarrerak. | 3.541.700 | 0,00 | 3.541.700 | 3.413.486 | 3.273.970 | 139.516 | 96 | 18 |
| 4. Transferentzia arruntak | 6.825.750 | 5.000,00 | 6.830.750 | 6.785.403 | 6.601.877 | 183.526 | 99 | 37 |
| 5. Ondare bidezko diru-sarrerak | 453.665 | 952.000,00 | 1.405.665 | 4.163.275 | 4.162.057 | 1.218 | 296 | 23 |
| 6. Inbertsio errealak besterentzea | 661.000 | 0,00 | 661.000 | 0,00 | 0,00 | 0,00 | 0 | 0 |
| 7. Kapital transf. | 0 | 0,00 | 0 | 10.775 | 10.775 | 0,00 | 0 | 0 |
| 8. Finantza-aktiboak | 0,00 | 388.000,00 | 388.000,00 | 0,00 | 0,00 | 0,00 | 0 | 0 |
| 9. Finantza-pasiboen aldaketa | 0,00 | 0,00 | 0,00 | 0,00 | 0,00 | 0,00 | 0 | 0 |
| Guztira | 15.277.115 | 1.345.000,00 | 16.622.115 | 18.452.397 | 17.928.745 | 523.652 | 111 | 100 |

Gastuak kapitulu ekonomikoen arabera

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Deskribapena | Hasierako aurreikuspena | | Aldak. | | Behin betiko aurreikuspena | Aitortutako betebeharrak | | Ordainketak | | Ordaintzeko dagoena | | Betetakoa (%) | | Aitorturikoaren gain. % | |
| 1. Langile-gastuak | | 7.578.880 | | 5.000 | 7.583.880 | | 7.128.293 | | 6.912.546 | | 215.746 | | 94 | | 47 |
| 2. Ondasun arrunten eta zerbitzuen gastuak | | 5.537.485 | | -7.600 | 5.529.885 | | 5.045.132 | | 4.435.969 | | 609.163 | | 91 | | 33 |
| 3. Gastu finantzarioak | | 45.100 | | 0,00 | 45.100 | | 9.511 | | 9.511 | | 0 | | 21 | | 0 |
| 4. Transferentzia arruntak | | 979.000 | | 33.100 | 1.012.100 | | 945.557 | | 758.535 | | 187.022 | | 93 | | 6 |
| 5. Inbertsio errealak | | 818.900,00 | | 1.314.500 | 2.133.400 | | 1.700.666 | | 1.220.000 | | 480.666 | | 80 | | 11 |
| 6. Kapital transf. | | 35.000,00 | | 0 | 35.000 | | 12.000 | | 600 | | 11.400 | | 34 | | 0 |
| 7. Finantza-aktiboak | | 0,00 | | 0,00 | 0,00 | | 0,00 | | 0,00 | | 0,00 | | 0 | | 0 |
| 8. Finantza-pasiboak | | 282.750 | | 0,00 | 282.750 | | 282.750 | | 282.750 | | 0,00 | | 100 | | 2 |
| Guztira | | 15.277.115 | | 1.345.000 | 16.622.115 | | 15.123.908 | | 13.619.911 | | 1.503.998 | | 91 | | 100 |

V.2. 2014 ekitaldiko aurrekontu bateratuaren emaitza

|  |  |  |
| --- | --- | --- |
|  |  | (eurotan) |
| Kontzeptua | 2014ko ekitaldia | 2013ko ekitaldia |
| + Aitortutako eskubideak | 18.452.397 | 14.098.219 |
| - Aitortutako betebeharrak | -15.123.908 | -13.927.004 |
| = Aurrekontu-emaitza | 3.328.489 | 171.215 |
| Doikuntzak |  |  |
| - Finantzaketaren desbideratze positiboak |  |  |
| + Finantzaketaren desbideratze negatiboak |  |  |
| + Diruzaintza-gerakin likidoarekin finantzatutako gastuak | 131.547 |  |
| = Aurrekontu-emaitza doitua | 3.460.036 | 171.215 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
|  |  | (eurotan) |
| Kontzeptua | 2014ko ekitaldia | 2013ko ekitaldia |
| + Kobratzeko dauden eskubideak | 639.433 | 629.248 |
| (+) Diru-sarreren aurrekontua: Aurtengo ekitaldia | 523.652 | 497.234 |
| (+) Diru-sarreren aurrekontua: itxitako ekitaldiak | 802.201 | 731.521 |
| + Aurrekontuz kanpoko diru-sarrerak: | 44.784 | 44.028 |
| + Ordainketen itzulketak |  |  |
| - Bilketa zaileko eskubideak | -731.137 | -643.411 |
| - Aplikatzeko dauden diru-sarrerak | -66,53 | -124 |
| - Ordaintzeko dauden betebeharrak | 1.937.496 | 3.309.650 |
| + Gastuen aurrekontua: Aurtengo ekitaldia | 1.503.998 | 1.436.123 |
| + Gastuen aurrekontua: Itxitako ekitaldiak | 17.718 | 16.447 |
| + Diru-sarreren itzulketak |  |  |
| + Aurrekontuz kanpoko gastuak | 415.840 | 1.857.140 |
| - Aplikatzeko dauden gastuak | -60 | -60 |
| + Diruzaintzako funts likidoak | 6.216.040 | 4.381.108 |
| + Finantzaketaren desbideratze metatu negatiboak |  |  |
| Diruzaintza-gerakina, guztira | 4.917.978 | 1.700.706 |
| Diruzaintza-gerakina, finantzaketa atxikia duten gastuak direla-eta | 302.115 | 302.115 |
| Baliabide atxikien diruzaintza-gerakina |  |  |
| Gastu orokorretarako diruzaintza-gerakina | 4.615.863 | 1.398.591 |

V.4. 2014ko abenduaren 31ko egoera-balantze bateratua

Aktiboa

|  |  |  |  |
| --- | --- | --- | --- |
|  |  |  | (eurotan) |
|  | Deskribapena | 2014 | 2013 |
| A | Ibilgetua | 35.939.678 | 34.243.971 |
| 1 | Ibilgetu materiala | 25.250.569 | 24.570.090 |
| 2 | Ibilgetu ez-materiala | 408.792 | 353.631 |
| 3 | Erabilera orokorrerako azpiegiturak eta ondasunak | 10.280.317 | 9.320.250 |
| 4 | Herri-ondasunak |  | - |
| 5 | Finantza-ibilgetua |  | - |
| C | Zirkulatzailea | 7.586.737 | 5.661.768 |
| 7 | Izakinak | - | - |
| 8 | Zordunak | 1.370.637 | 1.272.782 |
| 9 | Finantza-kontuak | 6.216.100 | 4.381.169 |
| 11 | Aplikatzeko dagoen emaitza (ekitaldiko galera) |  | 7.817 |
|  | Aktiboa, guztira | 43.526.416 | 39.905.739 |

Pasiboa

|  |  |  |  |
| --- | --- | --- | --- |
|  |  |  | (eurotan) |
|  | Deskribapena | 2014 | 2013 |
| A | Funts berekiak | 39.941.565 | 34.665.927 |
| 1 | Ondarea eta erreserbak | 19.799.495 | 18.964.090 |
| 2 | Ekitaldiko emaitza ekonomikoa (etekina) | 5.272.680 | 843.222 |
| 3 | Kapitaleko diru-laguntzak | 14.869.390 | 14.858.615 |
| C | Epe luzeko hartzekodunak | 1.647.228 | 1.929.978 |
| 4 | Jesapenak, maileguak eta fidantzak, jasotako gordailua | 1.647.228 | 1.929.978 |
| D | Epe laburreko hartzekodunak | 1.937.622 | 3.309.834 |
| 5 | Itxitako aurrekontuetako hartzekodunak eta aurrekontuez kanpokoak | 1.937.556 | 3.309.710 |
| 6 | Aplikatzeko dauden kontusailak eta aldizkatzearen ondoriozko doitzeak | 67 | 124 |
|  | Pasiboa, guztira | 43.526.416 | 39.905.739 |

V.5. Galeren eta irabazien kontu bateratua 2014ko abenduaren 31n

Ekitaldiko emaitza arruntak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Zor |  |  |  | Hartzeko |  | (eurotan) |
|  | Deskribapena | 2014 | 2013 |  | Deskribapena | 2014 | 2013 |
| 3 | Hasierako izakinak | - | - | 3 | Amaierako erosketak | - | - |
| 39 | Izakinen balio-galtzeen hornidura | - | - | 39 | Izakinen balio-galtzeen hornidura | - | - |
| 60 | Erosketak | - | - | 70 | Salmentak | 2726121,1 | 2715470 |
| 61 | Langile-gastuak | 7.130.085 | 7.102.263 | 71 | Ondasunaren eta enpresaren errenta | 4.719.037 | 631.796 |
| 62 | Finantza-gastuak | 9.511 | 33.370 | 72 | Produkzioari eta inportazioari lotutako tributuak | 2.713.603 | 2.504.361 |
| 63 | Tributuak | - | - | 73 | Errentaren gaineko zerga arruntak | 1.014.473 | 1.012.757 |
| 64 | Lanak, hornikuntzak eta kanpoko zerbitzuak | 5.140.716 | 5.280.583 |  |  | - |  |
| 65 | Gizarte prestazioak | 7.582 | 9.291 | 75 | Ustiapenerako diru-laguntzak | - | - |
| 66 | Ustiapenerako diru-laguntzak | - | - | 76 | Transferentzia arruntak | 6.785.403 | 6.874.959 |
| 67 | Transferentzia arruntak | 845.557 | 771.253 | 77 | Kapitalaren gaineko zergak | 351.382 | 227.060 |
| 68 | Kapital-transferentziak | 12.000 | - | 78 | Bestelako diru-sarrerak | 131.603 | 139.439 |
| 69 | Amortizazio eta zuzkiduretarako hornidura | - | - | 79 | Beren helbururako aplikatutako hornidurak | - | - |
|  | Ustiapen-mozkina | 5.296.171 | 909.083 |  | Ustiatzeagatiko galerak | - | - |
|  | Guztira | 18.441.622 | 14.105.843 |  | Guztira | 18.441.622 | 14.105.843 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2014 | 2013 |  | Deskribapena | 2014 | 2013 |
| 80 | Ekitaldiko emaitza arruntak | - | - | 80 | Ekitaldiko emaitza arruntak | 5.296.171 | 909.083 |
| (Saldo zorduna) | (Saldo hartzekoduna) |
| 82 | Ohiz kanpoko emaitzak | - | 3.795 | 82 | Ohiz kanpoko emaitzak | 237 | - |
| (Saldo zorduna) | (Saldo hartzekoduna) |
| 83 | Balore-zorroaren emaitzak (saldo zorduna) | - | - | 83 | Balore-zorroaren emaitzak (saldo hartzekoduna) | - | - |
| 84 | Itxitako aurrekontuetako eskubide eta betebeharren aldaketa (saldo zorduna) | 28.469 | 62.469 | 84 | Itxitako aurrekontuetako eskubide eta betebeharren aldaketa (saldo hartzekoduna) | 4.741 | 403 |
| 89 | Etekin garbia, guztira | 5.272.680 | 843.222 | 89 | Galera garbia, guztira | - | - |
| (Saldo hartzekoduna) | (Saldo zorduna) |
|  | Guztira | 5.301.149 | 909.486 |  | Guztira | 5.301.149 | 909.486 |

VI. Udalari eta haren menpeko enteei buruzko iruzkinak, ondorioak eta gomendioak

Ondoren, kudeaketaren arlo esanguratsuenen arabera sailkaturik, Ganberaren iritziz Udalak eta haren mendeko erakundeek beren antolamendu-sistemak, prozedurak, kontabilitatea eta barne kontrola hobetzeko hartu beharko lituzketen neurriei buruzko ondorio, iruzkin eta aholku nagusiak emanen ditugu.

VI.1. Alderdi orokorrak

* Udalaren ondasunen inbentarioa 1992koa da. Inbentario hori ez zen formalki onetsi, eta harrezkero ez da eguneratu.
* Udalak 1,4 milioi euroko muga zuen diruzaintzako epe laburrerako kreditu bat hitzartu zuen azkeneko ekitaldi hauetan, unean uneko ordaindu beharrei erantzuteko. 2014ko otsailaren 20an kitatu da.
* Ez da aurkitu nabarmentzeko moduko zenbatekoa duen 2014ko ekitaldiko fakturarik, 2015eko aurrekontuari egotzi zaionik.
* Erakunde autonomoen kudeaketa administratiboa eta kontabilitateari dagokiona modu deszentralizatuan egiten da, barne-kontrolerako udal organoek egintzen gaineko kontu-hartzailetza egin gabe. Horien jarduera “a posteriori” egiten da, eta aurrekontuaren eta haren kitapenaren espedientearen azterketan jartzen du batez ere arreta.
* Epe luzerako zorraren amortizazio-egutegia, 2014ko abenduaren 31n zegoen bezala, ondoko taula honetan agertzen dena da:

(eurotan)

|  |
| --- |
| Ekitaldia |
| 2015 |
| 2016 |
| 2017 |
| 2018 |
| 2019-2023 |
| Guztira |

* Udala, 2014ko egintzen ondorioz nahiz aurreko ekitaldietatik heldu direnen ondorioz, zenbait prozedura judizialetan dago sarturik. Udalaren aholkularitza juridikoaren txostenetik, honako hauek atera ditugu, zenbateko ekonomiko aipagarria baitute:

a) 2013ko ekitaldiko txostenean ere jaso zen Udaleko langile baten kaleratzea baliogabetzeko prozedura, Iruñeko Lan-arloko 1. Epaitegian. 2014ko apirilaren 1ean, Nafarroako Auzitegi Nagusiak epaia eman zuen. Udalak haren aurkako kasazio errekurtsoa aurkeztua du. Errekurtsoa ez da onartu; hori dela eta, 2015ean, 39.829 euro ordaindu behar izan dira.

b) Barañaingo Udalaren zerbitzuko ofizial administraria izateko bi lanpostu, euskararen ezagutzarekin, oposizio bidez betetzeko deialdiari buruzko errekurtsoa, Udalaren aholkularitza juridikoaren arabera. Bista 2016ko martxorako ezarri da. Udalaren aurkako epairik izatekotan, 50.000 euroko kostua izan dezake.

Hona gomendatzen duguna:

* *Udal-inbentarioa onartzea, eta dokumentazioaren artxiboa kontrolatzeko eta inbentarioko alten eta bajen jarraipena egiteko sistema bat ezartzea, hura etengabe gaurkotzeko eta kontabilitateko ibilgetuarekin duen lotura bermatu eta bideratzeko aukera emanen duena.*
* *Aztertzea ea kiroletako udal programaren kudeaketan mendetasun bikoitza edukitzea onuragarria den antolamendurako, koordinaziorako eta kontrolerako, kirolera bideratzen diren baliabide publikoak optimizatze aldera.*

VI.2. Langileak

Langileen gastu bateratua 7,1 milioi eurokoa da; hau da, 2014an sortutako gastu guztien ehuneko 47,13 eta gastu arrunten ehuneko 54,30.

2013ko ekitaldiari dagokionez, kapitulu hau ehuneko 0,32 handitu da, honako xehetasunen arabera:

(eurotan)

|  |  |  |  |
| --- | --- | --- | --- |
| 1. kapitulua | 2014 | 2013 | Aldea (%), |
| Goi-karguak | 137.104 | 149.097 | -8,04 |
| Kabineteetako aldi baterako langileak | 139.479 | 142.820 | -2,34 |
| Funtzionarioak | 1.225.442 | 1.205.328 | 1,67 |
| Lan-kontratudun finkoak | 2.349.053 | 2.372.143 | -0,97 |
| Aldi baterako lan-kontratudunak | 828.897 | 848.643 | -2,33 |
| Gizarte-zamak | 2.448.319 | 2.387.185 | 2,56 |
| 1. kapitulua, guztira | 7.128.293 | 7.105.216 | 0,32 |

Barañaingo Udalaren Osoko Bilkurak 2013ko abenduaren 27an eman zion hasierako onespena plantilla organikoari; behin betiko onespena, berriz, 2014ko otsailaren 28an eman zion. Plantilla organikoak bai toki entitatearen beraren plantilla, bai haren erakunde autonomoena –Musika Eskola eta Lagunak Udal Zerbitzua– hartzen ditu.

Udalaren plantilla berekiak 116 lanpostu dauzka. Guztira, 33 lanpostu hutsik daude, hurrengo tauletan ikus daitekeen bezala:

|  |  |  |  |
| --- | --- | --- | --- |
|  | Lanpostuak | Aktiboa | Lanpostu hutsak |
| Izendapen askea | 4 | 4 | - |
| Funtzionarioak | 56 | 26 | 30 |
| Lan-kontratupekoak | 56 | 53 | 3 |
| Guztira | 116 | 83 | 33 |

Zehazki Udaleko langileak direnak arlo hauetara atxikirik daude:

|  |  |
| --- | --- |
| Arloak | Kopurua |
| Zerbitzu orokorrak | 18 |
| Polizia | 26 |
| Gai ekonomikoak eta giza baliabideak | 9 |
| Kultura eta euskara | 7 |
| Kirola | 1 |
| Gizarte ongizatea eta berdintasuna | 7 |
| Hirigintza eta ingurumena | 22 |
| Hezkuntza | 26 |
| Guztira | 116 |

2014ko abenduaren 31n, Udalean eta haren erakunde autonomoetan 154 pertsonak egiten zuten lan, 2013an baino 2 gehiago. Hona xehetasunak:

|  |  |  |  |  |
| --- | --- | --- | --- | --- |
| Langileak | Udala | S.M. Lagunak | Luis Morondo Musika Eskola | Guztira |
| Udaleko batzarkideak | 2 |  |  | 2 |
| Izendapen askea | 4 | 1 |  | 5 |
| Funtzionarioak | 27 |  |  | 27 |
| Lan-kontratudun finkoak | 48 | 8 | 15 | 71 |
| Aldi baterako lan-kontratudunak | 25 | 6 | 4 | 35 |
| Administrazio-kontratudunak | 7 |  |  | 7 |
| Babestutako enplegu soziala | 7 |  |  | 7 |
| Guztira | 120 | 15 | 19 | 154 |

Langile-gastuen lagin bat aztertu ondoren, gastu horiek, oro har, ondo kontabilizatuta daudela ondorioztatzen da, eta ordainsariak betetako lanpostuetarako eta lan-harremanaren kategoriarako erabakitakoak direla eta egindako atxikipenak zuzenak direla.

Langileen kudeaketa kanpoko laguntzarekin egiten da erakunde autonomoen kasuan; ez, ordea, Udalaren kasuan. 2014ko ekitaldian soldata-igoerarik ez dela izan ikusi da orobat.

Hona gomendatzen duguna:

* *Plantillan dauden lanpostuen eta egiaz betetzen diren lanpostuen arteko erlazioa aztertzea, plantilla organikoa egiazko premietara egokitzen den egiaztatzeko.*
* *Erakunde autonomoetan, mekanismo batzuk ezartzea haien gastua hobeki kontrolatu eta jarraitzeko.*

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan egindako gastuek 5,0 milioi euro egin dute 2014an, guztira; kopuru hori ekitaldian aitortutako gastuen ehuneko 33,36 eta eragiketa arrunten gastuen ehuneko 38,43 da. 2013. urtearen aldean, ehuneko 2,45 murriztu dira.

Kapitulu honetako gastuen betetze-maila, eta 2013ko ekitaldian izan zenarekiko alderaketa ondoko taula honetan adierazten da:

|  |  |  |  |
| --- | --- | --- | --- |
|  |  |  | (eurotan) |
| 2. kapitulua | 2014 | 2013 | Aldea (%) |
| Errentamenduak | 31.021 | 25.816 | 20 | |
| Konponketak, mantentze-lanak eta kontserbazioa | 1.156.678 | 1.127.890 | 3 | |
| Inbentariatu ezin den materiala | 59.674 | 61.823 | -3 | |
| Hornidurak | 1.123.509 | 1.204.574 | -7 | |
| Komunikazioak | 50.359 | 49.605 | 2 | |
| Garraioak eta pleitak | 42.110 | 92.033 | -54 | |
| Aseguru-primak | 78.670 | 76.463 | 3 | |
| Zenbait gastu | 386.469 | 411.283 | -6 | |
| Beste enpresa batzuek egindako lanak | 2.112.226 | 2.119.564 | 0 | |
| Zerbitzua dela-eta emandako kalte-ordainak | 4.415 | 2.999 | 47 | |
| Guztira | 5.045.132 | 5.172.049 | -2,45 | |

Kapitulu honi egotzitako honako kontratazio-espediente hau aztertu dugu, 2014an lizitatua (zenbatekoak eurotan, BEZa barne):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen-prozedura | Lizitazioaren zenbatekoa | Eskaintzak | Esleipenaren zenbatekoa |
| Etxez etxeko laguntza zerbitzua \* | Laguntza | Irekia | 87.465 | 1 | 87.465 |
|  | | | | | |
| \* Urte anitzeko kontratu bat da, urtarrilaren 2an sinatua. Kopuruak urteko zenbatekoei dagokie. | | | | | |

Azterketa horren eta kapitulu honetan erregistratutako gastuen lagin bati buruz egindako azterketaren ondorioz, gastuak justifikatuta daudela, behar bezala kontabilizatu direla eta egokiro izapidetu direla egiaztatu da, eta ez dela aplikatzekoa den araudiaren urratze larririk ikusi; halere, ikusi dugu enpresa batzuen aldeko hornidura- eta zerbitzu-kontratu batzuek gehieneko epea gainditzen dutela, eta, horrenbeste, berriz lizitatu behar zirela.

*Gomendatzen dugu esleipen-prozedura berriak hastea kontratazio araudian ezarritako iraupen-muga gainditzen denean.*

VI.4. Transferentzien ondoriozko gastuak

Transferentzia arruntengatiko gastuak (erakunde autonomoenak kenduta, 4. orrialdean azaltzen baitira) 945.000 eurokoak izan direla. Ekitaldiko gastu guztien ehuneko 6,25 egiten dute, eta eragiketa arrunten ehuneko 7,20.

Honakoa da transferentzia arruntengatiko 2013ko eta 2014ko gastuak alderatzeko taula, artikuluz artikulukoa:

|  |  |  |  |
| --- | --- | --- | --- |
|  | | | (eurotan) |
| 4. kapitulua | 2014 | 2013 | Aldea (%) |
| A) Entitatearen enpresak. | 70.000 | 65.000 | 8 |
| Foru Komunitateari | 57.783 | 54.690 | 6 |
| Toki entitateei | 370.311 | 338.440 | 9 |
| Kirol eskola eta elkarteei | 131.385 | 143.580 | -8 |
| Enpresa pribatuei | 2.181 | 700 | 212 |
| Familiei eta irabazi asmorik gabeko erakundeei | 313.897 | 280.378 | 12 |
| Transferentzia arruntak | 945.557 | 882.788 | 7,11 |

2013koen aldean, gastu hauek ehuneko 7,11 hazi dira: kontusail guztiek egin dute gora, salbu eta kirol elkarteentzako diru-laguntzenek. Gehien hazi diren kontusailak eskualdeko garraioarena –32.000 euro–, hirugarren mundurako laguntzena –20.000– eta emergentzia sozialeko laguntzenak –8.000 euro– izan dira.

Toki entitateentzako diru-laguntzen barruan, 370.000 euro egozten zaizkio eskualdeko garraioaren finantzaketari; 2013an, berriz, 338.000 euro izan ziren.

Honakoak dira 2014an emandako diru-laguntza garrantzitsuenak:

|  |  |
| --- | --- |
|  | (eurotan) |
| Kontzeptua | Zenbatekoa |
| Kirol elkarteak | 100.000 |
| Hitzarmena Auditorioa Fundazioarekin | 70.000 |
| Ibai Parkea | 57.783 |
| Kultur arloko lankidetza-hitzarmenak | 39.253 |
| Errege-kabalgatarako eta Olentzerorako diru-laguntza | 38.394 |
| Infolocal proiekturako ekarpena | 34.258 |
| Udalaren kirol eskoletarako diru-laguntza | 31.385 |
| Guztira | 371.073 |

Kirolaren kudeaketa Udalak berak eta Lagunak Udal Zerbitzuak partekatzen dute. Kirolaren kudeaketa bikoitza izateak berarekin dakar beti ez egotea argi definiturik kirol eskolen edo jardueren finantzaketa, ez eta zein gastu finantzatu beharko liratekeen funts publikoekin; eta oroitidazkian aipatzen den bezala, kirol sekzioen finantzaketa oso askotarikoa da.

Egindako berrikuspenetik ondorioztatzen da Udalak indarrean dagoen araudia behar bezala bete duela.

Hona gomendatzen duguna:

* *Kirol jardueren finantzaketarako plan bat egitea, non helburuak, eraginak, irizpideak, aurreikustekoak diren kostuak eta baliabideen aurreikuspena jasoko diren; horrek aukera emanen du kirolaren kudeaketan kontrol eta koordinazio handiagoak izateko.*
* *Betebeharrak edo eskubideak eragiten dituen erakunde autonomoen egintza orok egon behar du barne-kontrol ekonomikoaren eta legezkoaren mende.*

VI.5. Inbertsioak

2014ko ekitaldirako behin betiko aurrekontuan aurreikusitako inbertsioak 2,1 milioi eurokoak dira. Kapitulu horretatik ehuneko 80 bete da, eta 1,7 milioiko zenbatekora iritsi da; hau da, ekitaldiko aitortutako betebehar guztien ehuneko 11,24. Hau da alde handiena izan duen kapitulua, 2013an 438.000 eurokoa izatetik 2014an 1.701.000 eurokoa izatera pasa baita. Igoera 1.262.000 eurokoa izan da.

Honakoa izan da azken bost ekitaldietan VI. kapituluan aitortutako betebehar garbien bilakaera:

|  |  |
| --- | --- |
| Urtea | Aitortutako betebeharrak |
| 2010 | 2,9 milioi euro |
| 2011 | 0,23 milioi euro |
| 2012 | 0,29 milioi euro |
| 2013 | 0,44 milioi euro |
| 2014 | 1,70 milioi euro |

Horrez gainera, kapitulu honi atxiki zaizkion kontratazio-espediente hauek aztertu ditugu (zenbatekoak eurotan, BEZa barne):

|  |  |  |  |  |  |  |
| --- | --- | --- | --- | --- | --- | --- |
| Deskribapena | Kontratu mota | Esleipen-prozedura | Lizitazioaren zenbatekoa | Eskaintzak | Esleipenaren zenbatekoa | 2014an betetakoa |
| Belarra mozteko traktoreak erostea | Hornidura | Publizitaterik gabe negoziatua, eskaintza onenarentzat | 32.000 | 2 | 20.740 | 20.740 |
| Zenbait kale zolatzea (MBC) | Obra | Publizitaterik gabe negoziatua, eskaintza onenarentzat | 555.701 | 3 | 533.473 | 521.956 |
| Futbol zelairarako belar sintetikoa | Obra | Publizitaterik gabe negoziatua, eskaintza onenarentzat | 234.727 | 2 | 164.047 | 168.591 |
| Lursail bat urbanizatzea azokarako | Obra | Publizitaterik gabe negoziatua, eskaintza onenarentzat | 77.584 | 3 | 70.524 | 76.886 |
| Zizurko biribilgunea bikoiztea | Obra | Publizitaterik gabe negoziatua, eskaintza onenarentzat | 133.446 | 3 | 110.303 | 121.299 |
| Atletismo pistak | Obra | Publizitaterik gabe negoziatua, eskaintza onenarentzat | 272.835 | 4 | 190.985 | 228.918 |
| Hainbat urbanizazio-lan | Obra | Publizitaterik gabe negoziatua, eskaintza onenarentzat | 109.900 | 3 | 76.941 | 84.603 |

Aurreko berrikuspena eginda eta gastuen lagin bat aztertu ondoren, espedienteak izapidetzean dagokien kontratazio-araudia, oro har, bete egiten dela ikusi da. Halere, kontratu batzuen exekuzioan esleipeneko aurrekontua gainditu da, eta % 20tik beherakoa da; haien onespenerako araudian ezarritako izapideak bete dira.

VI.6. Aurrekontuko diru-sarrerak

2014ko ekitaldian aitortutako eskubide bateratuak 18,4 milioikoak izan dira; ia guztiak eragiketa arruntengatiko diru-sarrerak izan dira.

Betetze-maila ehuneko 111,0koa izan da; kapitulu gehienek ehuneko 100etik gorako betetzeak dauzkate; altuenak, berriz, V. kapitulukoak dira (ondare bidezko diru-sarrerak), % 296ko betetze-mailarekin, eta II. kapitulukoak (zeharkako zergak), % 295eko betetze-mailarekin.

V. kapituluaren –ondare bidezko diru-sarrerak– betetzea nagusiki 4.090.000 euroren kobrantzari dagokio; kopuru hori merkataritza-erabilerarako lurzati bate emakida administratiboari dagokio. Emakida 2014ko apirilaren 23koa da, eta 40 urteko iraupenarekin.

Honako hauek dira emakida horren baldintzak:

Enpresak honako kopuru hauek ordaindu behar dizkio Udalari:

a) 4.000.000 euro, emakidaren gutxieneko urteko kanonaren hobekuntza moduan; ordainketa bakarrean egin zen, 2014ko maiatzaren 6an.

b) 90.000 euro, urteko kanonaren kontzeptuan –gorantz berrikus daiteke, KPIaren arabera–.

Halaber, enpresak 162.440 euro ordaindu ditu EIOZa eta izapidetze-tasak direla eta. Horrek II. kapituluaren betetzearen hazkundea azaltzen du.

Zergen bidezko diru-sarrerak, 7,5 milioi, eta transferentzia arruntak, 6,8 milioi, diru-sarreren ehuneko 77,38 egiten dute.

2013ko ekitaldiaren aldean, aitortutako eskubideek ehuneko 30,9 egin dute gora. Hona xehakatzea:

|  |  |  |  |
| --- | --- | --- | --- |
|  |  |  | (eurotan) |
| Diru-sarreren kapituluak | DRN 2014 | DRN 2013 | Aldearen %, 2014/2013 |
| 1. Zuzeneko zergak | 3.843.671 | 3.663.974 | 4,90 |
| 2. Zeharkako zergak | 235.787 | 80.204 | 193,98 |
| 3. Tasak, prezio publikoak eta beste diru-sarrera batzuk | 3.413.486 | 3.396.017 | 0,51 |
| 4. Transferentzia arruntak | 6.785.403 | 6.874.959 | -1,30 |
| 5. Ondare bidezko diru-sarrerak | 4.163.275 | 90.688 | 4490,77 |
| Diru-sarrera arruntak (1. kapitulutik 5.era) | 18.441.622 | 14.105.842 | 30,74 |
| 6. Inbertsio errealen besterentzea | - | - |  |
| 7. Kapital-transferentziak | 10.775 | -7.623 | 241,34 |
| 8. Finantza-aktiboak | - | - |  |
| 9. Finantza-pasiboak | - | - |  |
| Kapitaleko diru-sarrerak eta finantza-eragiketak (6.etik 9.era) | 10.775 | -7.623 | 241,34 |
| Guztira | 18.452.397 | 14.098.219 | 30,88 |

Ondorengo taulan udal zerga bakoitzak aitortutako eskubideen bilakaera erakusten da:

|  |  |  |  |
| --- | --- | --- | --- |
|  |  |  | (eurotan) |
| Diru-sarreren kapituluak | DRN 2014 | DRN 2013 | Aldearen %, 2014/2013 |
| Lurraren kontribuzioa | 2.263.769 | 2.211.636 | 2,36 |
| Ibilgailuak | 1.014.473 | 1.012.758 | 0,17 |
| Lurren balio-gehikuntza | 351.382 | 227.060 | 54,75 |
| JEZa | 214.047 | 212.520 | 0,72 |
| EIOZa | 235.787 | 80.204 | 193,98 |
| I. eta II. kapituluak, guztira | 4.079.458 | 3.744.178 | 8,95 |

Zerga guztietan jokaera egokia izan duela ikusten da. Ekitaldian 142.000 euro aitortu dira EIOZean, merkataritza-zentro baterako lurzatiaren erabilera pribatiboaren emakida dela eta.

Udalak aplikatutako tasak Toki Ogasunei buruzko 2/95 Foru Legeak jasotzen duen sortako tarte ertain-altuan kokatzen dira, ondoko taula honetan ikus daitekeen bezala:

|  |  |  |
| --- | --- | --- |
| Kontzeptua | Ehunekoa 2/1995 Foru Legea | Udalak aplikatuak (%) |
| Lurraren gaineko kontribuzioa | 0,10 eta 0,50 bitarte | 0,280 |
| Jarduera ekonomikoen gaineko zerga | 1etik 1,4ra | 1,40 |
| Lurren balioaren gaineko zerga |  |  |
| Gaurkotze-koefizientea | 2tik 3,3ra | 3 |
| Zerga-tasa | 8tik 20ra | 11,55 |
| Eraikuntza, instalazio eta obren gaineko zerga (EIOZ) | 2tik 5era | 5 |

Tasa horiek aurreko urtean aplikatutakoen berdinak dira, salbu eta lurraren balioaren gaineko zergaren kasuan aplikatutakoa; azken hori, izan ere, aurreko ekitaldietan 0,273koa zen eta 2014ko ekitaldian 0,280ra igo da.

Balorazio-ponentzia azkeneko eguneratzea 2000. urtean onartu zen, 2001etik aurrera indarrean sartzeko; beraz, askogatik gainditu da azaroaren 21eko 12/2006 Foru Legeak, Nafarroako Lurralde Aberastasunaren Erregistroari eta Katastroei buruzkoak balorazio-ponentzia derrigor eguneratzeko jartzen duen bost urteko epea.

Udalak ez du eguneratze fiskalari buruzko planik, zergadunek EIOZean eta tasetan autolikidatutako zenbatekoak egiaztatzeko.

Diru-sarreren aurrekontu bateratuko kontusailen lagin baten gainean azterketa egin ondoren, aplikatutako tasak oro har zuzen aplikatu eta kontabilizatu direla egiaztatu dugu.

Hona gomendatzen duguna:

* *Balorazio-ponentzia Nafarroako Lurralde Aberastasunaren Erregistroari eta Katastroei buruzko azaroaren 1eko 12/2006 Foru Legearen aurreikuspenen arabera berrikustea.*
* *Tasei eta EIOZari buruzko zerga-ikuskapeneko plan bat ezartzea.*

VI.7. Hirigintza

Barañaingo Udalak bere baliabideen eta besterenen bitartez egiten ditu hirigintzako lanak. Honako pertsona hauek daude atxikita Hirigintza Alorrari:

* Bi administrari.
* Udaleko obra-lantaldearen arduradun bat.

Horrez gainera, 2014an Udalak hirigintza-gaietarako kanpoko aholkularitza bat izan du, era honetan osatua:

* Arkitektura enpresa bat: haren zerbitzuetarako 2013ko ekitaldian 18.148 euroko betebeharrak aitortu ziren; halaber, proiektuak idazteko eta obren zuzendaritzekin lotutako zerbitzu gehigarriengatik 34.218 euroko betebeharrak aitortu ziren.
* Ingeniaritza enpresa bat: haren zerbitzuetarako 2014ko ekitaldian 8.796 euroko betebeharrak aitortu ziren, eta beste 2.117 euro zerbitzu gehigarriengatik.

Barañaingo Udaleko hirigintza-antolamenduko plan orokorra (HAPO) Ingurumen, Lurraldearen Antolamendu eta Etxebizitza Kontseilariaren martxoaren 7ko 137/1991 Foru Aginduz onartu zen. Planeamendu hori ia-ia osorik beteta dago.

Lurraldearen Antolamenduari eta Hirigintzari buruzko 35/2002 Foru Legeak hiru urteko epea ezarri zuen –2006ko apirilera bitartekoa– indarrean zeuden planeamenduak homologatzeko eta moldatzeko. Gaur egun arte, Barañaingo Udalak ez du abiatu Lurraldearen Antolamenduari eta Hirigintzari buruzko Foru Legean ezarritakora egokitzeko tramiterik.

Lurzoruaren Udal Ondareari dagokionez, Barañaingo Udalak, 2010eko otsailaren 25ean, inbentarioaren ezarpena eta Lurzoruaren udal Ondarearen Udal Erregistroaren sorrera erabaki zituen.

Une honetan, erregistroan dagoen finka bakarra 215 eta 213 m2-ko bi finkek osatzen dutena da, "maisu-maistren etxeak" deitutakoa. Bi finka horiek segregazio bidez lortu ziren, eta 2013ko irailaren 27an Osoko Bilkurak hartutako erabakiaren bidez, babes publikoko araubideren bati lotutako etxebizitzak eraikitzeko bideratu ziren.

2013ko irailaren 27ko erabaki horretan bertan aitortu zen aipatutako lurzatia besterengarria zela, eta Lurzoruaren Udal Ondarean sartu zen.

Hirigintza-hitzarmenen erregistroak hiru jasotzen ditu: bat 2006koa, beste bat 2008koa eta hirugarrena 2012koa; 2013koaren aldean, ez da aldaketarik izan.

2014ko ekitaldian zehar, ez da aldaketarik izan hirigintza-jarduketetan. Azkenak 2013ko ekitaldian egindako aldaketak izan ziren; honakoak dira: HAPOren UC-3B Unitatearen aldaketa puntual egituratzailea, Sustapeneko kontseilariaren 97E/2013 Foru Aginduaz 2013ko irailaren 2an behin betiko onetsitakoa, eta UC-21 aldaketa egituratzailea, data bereko 78E/2013 Foru Aginduaz onetsitakoa.

Hona gomendatzen duguna:

* *Hirigintza-planeamendua Lurraldearen Antolamendu eta Hirigintzari buruzko Foru Legearen espezifikazioetara egokitzea.*
* *Lurzoruaren Udal Ondarea Udalaren gainerako ondasunetatik bereizirik kudeatzea, lursailei eta eskudiruari dagozkien sarrerak eta irteerak bereizita erregistratuz.*

VI.8. Barañaingo Auditorioaren Fundazioa.

2003ko urtarrilaren 17an, Barañaingo Udalak "Barañain Auditorio Fundazioa" delakoa eratu eta bere babespean hartu zuen. Fundazio honen xedea Barañaingo arte eszenikoen zentroa, Udalarena, kudeatu eta administratzea da.

I. eranskinean, aldeko iritzia duten urteko kontu auditatuak gehitu dira.

2014ko abenduaren 31n, Fundazioaren plantilla osatzen zuten langileak sei ziren guztira; ez da, beraz, aurreko ekitaldiaren aldean alderik izan.

Fundazioak, 2014an, 616.522 euroko diru-sarrerak izan zituen, eta 617.662 euroko gastuak egin zituen; beraz, 1.140 euroko defizita izan zuen. 2013an, diru-sarrerak 581.157 eurokoak izan dira eta gastuak, berriz, 604.414 eurokoak; 23.257 euroko defizita izan da, beraz.

Udalak Barañaingo Auditorioa Fundazioari 2014ko ekitaldirako egindako ekarpena, aurrekontuko kontusail izendun batean aurreikusia, 2014ko martxoaren 20an formalizatu zen, hitzarmen-programa baten bidez, 70.000 euroko zenbatekoan. Nafarroako Gobernuak, halaber, 34.520 euroko diru-laguntza eman zuen, aurreko ekitaldikoaren ildotik.

2014ko abenduaren 31n, Fundazioaren kontabilitate-ondare garbia positiboa zen, 13.059 euroko zenbatekoarekin (2013ko abenduaren 31n, 14.200 euro positibokoa zen).

Hona gomendatzen duguna:

* *Fundazioaren urteko kontuak Udalaren kontu orokorrari eranstea, eranskin gisa gutxienez.*
* *Kontabilitate-sistema bat ezartzea, Fundazioaren jarduerek daukaten kostua ezagutu ahal izateko.*

Txosten hau auditore Jesús Muruzabal Lerga jaunak proposatuta egin da, bera izan baita lan honen arduraduna, araudi indardunak ezarritako izapideak bete ondoren.

Iruñean, 2015eko azaroaren 12an

Lehendakaria, Helio Robleda Cabezas